Ivar Trygve Krohn

Ivar Trygve Krohn (født 12. januar 1883 på Hønefoss, død 30. april 1960) var en norsk tannlege. Han var sønn av Antonie Marie Owren og redaktør Johan Fredrik Krohn. Krohn hadde norsk og amerikansk (Chicago College of Dental Surgery) tannlegeutdanning. Han studerte også behandling av soldater med skader i kjeve og munnhule i Tyskland under første verdenskrig. Han var president i Den norske tannlegeforening 1925–1927, og redaktør av foreningens tidsskrift 1920–1923. Han var lærer ved Statens tannlegeinstitutt fra 1921, professor 1932–1953 og rektor ved Tannlegehøyskolen 1945–1953.

Han var medlem av Hønefoss bystyre 1914–1923, og vararepresentant (Høyre) til Stortinget 1922–1924. Han var æresmedlem i den svenske, danske og finske tannlegeforeningen. Han ble ridder av St. Olavs orden i 1952 og kommandør av den svenske Vasaordenen.

Referanser 

Tannleger
Norske professorer i odontologi
Rektorer ved universiteter og høyskoler i Norge
Vasaordenen
Personer fra Ringerike kommune